**Organizačné a prevádzkové usmernenia k prevádzke Materskej školy, Riečka 57, Riečka, po mimoriadnom prerušení prevádzky kvôli prevencii nákazy COVID-19.**

Od 1. júna 2020 umožnilo Ministerstvo školstva SR v spolupráci so zriaďovateľom Materskej školy v Riečke a riaditeľom materskej školy otvoriť materskú školu s ohľadom na personálne, materiálne a priestorové možnosti a na základe kritérií určených v rozhodnutí ministra školstva.

Do materskej školy sú **prednostne umiestňované** deti, ktoré od septembra 2020 nastupujú na plnenie povinnej školskej dochádzky, deti rodičov v prvej línii, deti pedagogických a nepedagogických zamestnancov škôl a školských zariadení, deti zo sociálne znevýhodneného prostredia, deti matiek/otcov samo živiteľov, podľa kritérií určených ministerstvom školstva.

Prevádzka v materskej škole bude maximálne 9 hodín s počtom 15 detí. V Materskej škole Riečka bude prevádzka od **06:30 do 15:30** a deti sa budú schádzať do **08:00**.

Je potrebné brať do úvahy, že nie hneď po príchode do materskej školy bude možný aj vstup do budovy, preto treba rátať aj s určitou časovou rezervou, nakoľko sa každý deň bude podpisovať aj prehlásenie o zdravotnom stave dieťaťa. Po vstupe rodič použije dezinfekciu na ruky, podpíše prehlásenie bude zmeraná teplota ,pôjde si s dieťaťom umyť ruky a  až potom odovzdá dieťaťa učiteľke. Tieto úkony sa budú vykonávať v šatni. Rodič sa nesmie v šatni zdržať viac ako 10minút.

Podobne to bude pri odchádzaní dieťaťa z materskej školy – dezinfekcia rúk. Pri príchode aj pri odchode môžu byť v šatni maximálne dvaja rodičia s deťmi. Deti prichádzajú a odchádzajú iba v sprievode osôb, s ktorými žijú v spoločnej domácnosti.

Pri prvom nástupe dieťaťa do materskej školy, alebo po každom prerušení dochádzky v trvaní viac ako tri dni predloží rodič písomné vyhlásenie o zdravotnom stave dieťaťa.

Do materskej školy sa nebudú nosiť žiadne predmety z domáceho prostredia, napr. hračky, knihy, potraviny...

Aktivity pre deti sa budú organizovať v exteriéri, alebov interiéri materskej školy. Pri pobyte v exteriéri, alebo v interiéri deti nemusia nosiť rúška. Rodič zabezpečí umiestnenie náhradného rúška do skrinky dieťaťa.

Vzhľadom na to, že materská škola nedisponuje dostatočnými kapacitami a vzdialenosť medzi lôžkami musí byť 1 meter, predškoláci nebudú absolvovať povinný odpočinok na lôžku a materskú školu budú navštevovať len v dopoludňajšom čase.

Výmena posteľnej bielizne sa bude vykonávať dva krát do mesiaca. V prípade podozrenia na nákazu COVID-19 sa kontaktuje zákonný zástupca a informuje príslušný RÚVZ.

Tieto prevádzkové podmienky sa vzťahujú po dobu trvania potreby dodržiavania epidemiologických opatrení a odporúčaní.